811/2019

Útdráttur

Héraðsdómur vísaði frá dómi nánar tilgreindum kröfum S og A í framhaldssök gagnsakar í dómsmáli H gegn S og A og kærðu S og A þá úrlausn til Landsréttar. Í kæru kröfðust S og A þess að úrskurður héraðsdóms yrði felldur úr gildi og kröfur þær sem vísað var frá dómi yrðu teknar til greina fyrir Landsrétti. Var talið að kröfugerð með þessum hætti í kærumáli vegna úrskurðar um frávísun fengi ekki staðist og væri af þeim sökum óhjákvæmilegt að vísa málinu frá Landsrétti.

Úrskurður Landsréttar

Landsréttardómararnir K-kvk-nf S-kvk-nf og Þ-kk-nf I-kk-nf N-kk-nf og H-kk-nf O. A-kk-nf, settur landsréttardómari, kveða upp úrskurð í máli þessu.

Málsmeðferð og dómkröfur aðila

1 Sóknaraðili skaut málinu til Landsréttar með kæru 2. desember 2019, sem barst réttinum degi síðar. Greinargerð varnaraðila barst réttinum 17. sama mánaðar. Kærður er úrskurður Héraðsdóms Reykjaness 25. nóvember 2019 í málinu nr. E1424/2019 þar sem vara og þrautavarakröfu sóknaraðila á hendur varnaraðila, sem fram komu í framhaldsstefnu, var vísað frá dómi. Kæruheimild er í jlið 1. mgr. 143. gr. laga nr. 91/1991 um meðferð einkamála.

2

Sóknaraðilar krefjast þess „ að hinn kærði úrskurður verði felldur úr gildi og að fallist verði á eftirfarandi dómkröfur sóknaraðila í framhaldssök gagnsakar: Að varnaraðila verði gert til vara að greiða sóknaraðilum kr. 130.133.079, gegn afhendingu sóknaraðila á fasteigninni Heiðarlundi 19, 210 Garðabæ, fastanúmer […]

, merkt […] ásamt tilheyrandi lóðarréttindum og öllu sem fylgir og fylgja ber, og afléttingu sóknaraðila á eftirtöldum veðböndum af fasteigninni Heiðarlundi 19, 210 Garðabæ, fastanúmer […]

, merkt […]

: Láni við Íbúðalánasjóð (áður Frjálsa hf.) upphaflega að fjárhæð kr. 25.000.000 útgefið 7. mars 2005, láni við Íbúðalánasjóð upphaflega að fjárhæð kr. 5.531.347 útgefið 28. desember 2011 og tryggingarbréfi útgefnu 26. janúar 2005 til handhafa upphaflega að fjárhæð kr. 15.000.000. Að varnaraðila verði gert til þrautavara að greiða sóknaraðilum kr. 105.960.300, eða lægri fjárhæð samkvæmt mati dómsins, gegn afhendingu sóknaraðila á fasteigninni Heiðarlundi 19, 210 Garðabæ, fastanúmer […], merkt […] ásamt tilheyrandi lóðarréttindum og öllu sem fylgir og fylgja ber, og afléttingu [sóknaraðila] á eftirtöldum veðböndum af fasteigninni Heiðarlundi 19, 210 Garðabæ, fastanúmer […], merkt […]: Láni við Íbúðalánasjóð (áður Frjálsa hf.) upphaflega að fjárhæð kr. 25.000.000 útgefið 7. mars 2005, láni við Íbúðalánasjóð upphaflega að fjárhæð kr. 5.531.347 útgefið 28. desember 2011 og tryggingarbréfi útgefnu 26. janúar 2005 til handhafa upphaflega að fjárhæð kr. 15.000.000.“ Þá krefjast sóknaraðilar kærumálskostnaðar.

3 Varnaraðili krefst þess að málinu verði vísað frá Landsrétti, til vara að hinn kærði úrskurður verði staðfestur en að því frágengnu sýknu af kröfum sóknaraðila. Þá krefst varnaraðili kærumálskostnaðar.

Niðurstaða

4 Í framangreindri kröfugerð sinni til Landsréttar krefjast sóknaraðilar efnislegrar úrlausnar um þær dómkröfur sínar á hendur varnaraðila, sem sættu frávísun í hinum kærða úrskurði, en gera ekki kröfu til þess að lagt verði fyrir héraðsdómara að taka málið til efnismeðferðar. Kröfugerð með þessum hætti í kærumáli vegna úrskurðar um frávísun fær ekki staðist og er af þeim sökum óhjákvæmilegt að vísa málinu frá Landsrétti.

5 Sóknaraðilum verður gert að greiða varnaraðila kærumálskostnað eins og í úrskurðarorði greinir.

Úrskurðarorð:

Máli þessu er vísað frá Landsrétti.

Sóknaraðilar, S-kk-nf G-kk-nf J-kk-nf og A-kvk-nf G-kvk-nf S-kvk-nf, greiði óskipt varnaraðila, H-kk-þgf H-kk-þgf, 350.000 krónur í kærumálskostnað.